b'\n_START_ARTICLE_\nBaltarusijos ekonomika\n_START_SECTION_\nEkonomikos geografija\n_START_PARAGRAPH_\nMinskas \xe2\x80\x93 ne tik sostin\xc4\x97, bet ir pagrindinis pramoninis Baltarusijos centras. \xc4\x8cia yra pagaminamas ketvirtadalis visos pramonin\xc4\x97s produkcijos. Kiti did\xc5\xbeiausi pramoniniai centrai yra Gomelis, Mogiliovas, Brestas, Gardinas, Polockas. Pagrindiniai \xc5\xbeem\xc4\x97s \xc5\xabkio rajonai yra respublikos centre ir pietry\xc4\x8diuose, bet radioaktyvus u\xc5\xbeter\xc5\xa1tumas po avarijos \xc4\x8cernobilyje 40-50\xc2\xa0% suma\xc5\xbeino apdirbam\xc5\xb3 \xc5\xbeemi\xc5\xb3 plotus ir namini\xc5\xb3 gyvuli\xc5\xb3 skai\xc4\x8di\xc5\xb3 \xc5\xa1iuose rajonuose. Mi\xc5\xa1kininkyst\xc4\x97s \xc4\xafmon\xc4\x97s yra \xc5\xa1iaur\xc4\x97je ir pietvakariuose. Kalio drusk\xc5\xb3 gavyba egzistuoja miestelyje Polesje.\n_START_SECTION_\nTransportas\n_START_PARAGRAPH_\nGele\xc5\xbeinkeliai ir automobilinis transportas \xe2\x80\x93 pagrindin\xc4\x97s transporto susisiekimo r\xc5\xab\xc5\xa1ys \xc5\xa1alyje. Gele\xc5\xbeinkeli\xc5\xb3 tinklas orientuojasi \xc4\xaf pagrindin\xc4\x99 magistral\xc4\x99, kuri praeina per Or\xc5\xa1\xc4\x85, Minsk\xc4\x85 ir Brest\xc4\x85 ir sujungia Baltarusij\xc4\x85 su Maskva rytuose ir su Var\xc5\xa1uva vakaruose. 1992 buvo apie 5480 km gele\xc5\xbeinkeli\xc5\xb3 ir 61000 km keli\xc5\xb3 su kietuoju pavir\xc5\xa1iumi. Upi\xc5\xb3 laivynas \xc4\xafgyvendina perve\xc5\xbeimus per laivybinius vandeninius kelius, kuri\xc5\xb3 ilgis apie 1500 km (daugiausia Dniepro baseine). Orinis transportas i\xc5\xa1sivyst\xc4\x99s silpnai; \xc5\xa1alia Minsko \xc4\xafsik\xc5\xabr\xc4\x99s did\xc5\xbeiausias \xc5\xa1alyje Nacionalinis Minsko oro uostas.\n_START_SECTION_\n\xc5\xbdem\xc4\x97s \xc5\xabkis\n_START_PARAGRAPH_\nPo Antrojo pasaulinio karo plati melioracij\xc5\xb3 programa padidino apdirbam\xc5\xb3 \xc5\xbeemi\xc5\xb3 plotus nuo 5 mln. ha 1940 iki 6,5 mln. ha 1990. Ma\xc5\xbedaug pus\xc4\x97 apdirbam\xc5\xb3 \xc5\xbeemi\xc5\xb3 yra paskirta gr\xc5\xabdini\xc5\xb3 kult\xc5\xabr\xc5\xb3 auginimui, apie tre\xc4\x8ddalis \xc5\xbeemi\xc5\xb3 \xe2\x80\x93 pa\xc5\xa1arin\xc4\x97ms kult\xc5\xabroms, apie septintadal\xc4\xaf \xc5\xbeemi\xc5\xb3 \xe2\x80\x93 bulv\xc4\x97ms ir likusi dalis cukriniams runkeliams, linui ir sodams_NEWLINE_Baltarusija i\xc5\xa1 kit\xc5\xb3 tarybini\xc5\xb3 respublik\xc5\xb3 i\xc5\xa1siskyr\xc4\x97 pa\xc4\x8diu did\xc5\xbeiausiu \xc5\xbeem\xc4\x97s \xc5\xabkio produktyvumu ir buvo pagrindiniu eksportuotoju i kitus Taryb\xc5\xb3 S\xc4\x85jungos rajonus. Nepaisant bandym\xc5\xb3 skatinti ferm\xc5\xb3 susidarym\xc4\x85, valstybiniai ir kolektyviniai \xc5\xabkiai 1998 vald\xc4\x97 95\xc2\xa0% \xc5\xbeem\xc4\x97s \xc5\xabkio organizacij\xc5\xb3. I\xc5\xa1 2700 kol\xc5\xabki\xc5\xb3 Baltarusijoje iki 1998 lapkri\xc4\x8dio buvo reorganizuota apie 100 kol\xc5\xabki\xc5\xb3.\n_START_SECTION_\nPramon\xc4\x97\n_START_PARAGRAPH_\nDidel\xc4\x97s medienos atsargos tarnauja Baltarusijoje kaip \xc5\xbealiavos mi\xc5\xa1kininkystei ir apdirbimo pramonei (statybini\xc5\xb3 med\xc5\xbeiag\xc5\xb3 ir bald\xc5\xb3 gamyba vidinei rinkai). Kalio junginiai, i\xc5\xa1kasami \xc5\xa1achtose prie Soligorskio, apr\xc5\xabpina chemini\xc5\xb3 tr\xc4\x85\xc5\xa1\xc5\xb3 gamyb\xc4\x85. Dideliais kiekiais gaunama ruda anglis ir durp\xc4\x97s._NEWLINE_Apdirbamoji pramon\xc4\x97 sudaro apie 60 %baltarusijos pajam\xc5\xb3. Svarbiausioji apdirbamosios pramon\xc4\x97s \xc5\xa1aka yra \xc5\xbeem\xc4\x97s \xc5\xabkio ma\xc5\xa1in\xc5\xb3 gamyba (traktoriai, kombainai), stakli\xc5\xb3 gamyba, karin\xc4\x97s pramon\xc4\x97s kompleksas, naftos ir chemijos pramon\xc4\x97 ir statybini\xc5\xb3 med\xc5\xbeiag\xc5\xb3 pramon\xc4\x97. Baltarusijoje gaminami televizoriai, radioimtuvai, laikrod\xc5\xbeiai, \xc5\xa1aldytuvai, stiklo dirbiniai, baldai, r\xc5\xabbai, lino drob\xc4\x97s ir odos dirbiniai. Maisto pramon\xc4\x97je i\xc5\xa1siskiria konserv\xc5\xb3 ir cukraus fabrikai.\n_START_SECTION_\nI\xc5\xa1orin\xc4\x97 rinka\n_START_PARAGRAPH_\nBaltarusijos eksportas 1996 sudar\xc4\x97 5,2 mlrd. doleri\xc5\xb3. Buvo eksportuojami ma\xc5\xa1in\xc5\xb3 gamybos chimikatai, maisto produkcija; pagrindiniai partneriai buvo Rusija (80\xc2\xa0%), Ukraina, Lenkija ir Vokietija. Importo apimtis 2002 sudar\xc4\x97 8,8 mlrd. doleri\xc5\xb3; i\xc5\xa1 esm\xc4\x97s import\xc4\x85 sudar\xc4\x97 skystas kuras, gamtin\xc4\x97s dujos, pramonin\xc4\x97s \xc5\xbealiavos, tekstil\xc4\x97, cukrus, o partneriais buvo ta pati Rusija, Ukraina, Lenkija ir Vokietija. Eksporto apimtis 2002 sudar\xc4\x97 7,7 mlrd. doleri\xc5\xb3 ir partneriais buvo Rusija, Latvija, Lietuva, Ukraina, Vokietija.\n_START_SECTION_\nPinigin\xc4\x97 sistema ir bankai\n_START_PARAGRAPH_\nNacionalinis Baltarusijos bankas (NBB) buvo \xc4\xafkurtas 1991. Valiutos finansin\xc4\x97 sistema buvo chaoso b\xc5\xabsenoje iki 1990 vidurio. 1992 buvo \xc4\xafvesta nacionalin\xc4\x97 valiuta \xe2\x80\x93 Baltarusijos rublis. 1994 infliacija Baltarusijoje sudar\xc4\x97 apie 50\xc2\xa0% per m\xc4\x97nes\xc4\xaf ir Baltarusijos rublis patyr\xc4\x97 kritim\xc4\x85 Rusijos rublio at\xc5\xbevilgiu._NEWLINE_I\xc5\xa1orin\xc4\x97 Baltarusijos skola 1998 pasiek\xc4\x97 1,22 mlrd. doleri\xc5\xb3. 1997 u\xc5\xberegistruota apie 900 u\xc5\xbesienio \xc4\xafmoni\xc5\xb3 ir 2000 bendr\xc5\xb3 \xc4\xafmoni\xc5\xb3; u\xc5\xbesienio investicijos sudar\xc4\x97 6,5\xc2\xa0% \xc5\xa1alies kapitalo. Pagal tam tikr\xc4\x85 ministerijos statistik\xc4\x85 ir analiz\xc4\x99, vartojam\xc5\xb3 preki\xc5\xb3 kainos 1998 spal\xc4\xaf d\xc4\x97l kriz\xc4\x97s Rusijoje i\xc5\xa1augo 21\xc2\xa0%. Vidutini\xc5\xa1kai m\xc4\x97nesinis kain\xc5\xb3 padid\xc4\x97jimas 1998 sudar\xc4\x97 6,3\xc2\xa0%. Rusijos bank\xc5\xb3 skolos Baltarusijos komerciniams bankams ir NBB 1998 spal\xc4\xaf sudar\xc4\x97 63,9 mln. Rusijos rubli\xc5\xb3._NEWLINE_1999 Nacionalinis Baltarusijos bankas \xc4\xafved\xc4\x97 Baltarusijos rublio vienetin\xc4\xaf main\xc5\xb3 kurs\xc4\x85 kaip gryn\xc5\xb3j\xc5\xb3 taip ir banko operacijoms \xc5\xa1alies viduje ir u\xc5\xbe jos rib\xc5\xb3.\n_START_SECTION_\nEkonominiai ry\xc5\xa1iai su Lietuva\n_START_PARAGRAPH_\nLietuvos eksportas \xc4\xaf Baltarusij\xc4\x85 sudaro 3,17\xc2\xa0% viso Lietuvos eksporto. Baltarusija pagal eksport\xc4\x85 yra 12-oje vietoje tarp Lietuvos prekybos partneri\xc5\xb3.'